Ուորներ Բաքսթեր

Ուորներ Լերոյ Բաքսթեր (, ), ամերիկացի դերասան, որի կարիերան իր գագաթնակետին է հասել 1910-1940 թվականներին։ Ավելի հայտնի է «Հին Արիզոնայում» խաղացած իր դերի շնորհիվ, որի համար 1930 թվականին արժանացել է Օսկարի։

Իր կարիերան սկսել է համր կինոյում։ Խաղացել է «Մեծ Գեթսբի» (1926) և «Սարսափլի ճշմարտություն» (1925) ֆիլմերում։ Ամենահայտնի ձայնային կինոնկարներից են «Հին Արիզոնայում» (1928), «42-րդ փողոց» (1933), «Ստրուկների նավ» (1937), «Առևանգվածը» (1938) ինչպես նաև «Գողացված զարդեր» (1931) կինոնկարները։ 1940-ական թվականներին հայտնի է դարձել «Բժշկի հանցանքը» ֆիլմում բժիշկ Ռոբերտ Օրդուելի դերով։

Կինոարտադրության մեջ ներդրումների համար Բաքսթերը իր աստղը ունի Հոլիվուդյան փառքի ծառուղում։

Վաղ տարիներ 
Բաքսթերը ծնվել է 1889 թվականի մարտի 29-ին Օհայոյի Կոլումբուս քաղաքում։ Նրա ծնողները եղել է Էդվին Բաքսթերը (1867—1889) և Ջեյն Բարետը (1869—1962): Նա 5 ամսական է եղել երբ մահացել է հայրը։

Բաքսթերի մայրը որդու հետ տեղափոխվել է եղբոր մոտ՝ Կոլամբուս։ Ավելի ուշ նրանք տեղափոխվել են Նյու Յորք, որտեղ Բաքսթերը մեծ ակտիվությամբ մասնացել է դպրոցական թատերգություններին, ներկայացումներին, հաճախակի այցելել թատրոններ։ 1988 թվականին տեղափոխվել է Սան Ֆրանցիսկո, որտեղ ավարտել է «Պոլիտեխնիկի միջնակարգ դպրոցը»։ 1906 թվականին Սան Ֆրանցիսկոյում տեղի ունեցած երկրաշարժից հետո մոր հետ ութ օրով ապրել է «Ոսկե դարպասներ» շրջանում։ Դրանից հետո ընկերների հետ երեք ամսով ապրել են Ալամիդայում։ Այստեղ սկզբնական շրջանում զբաղվել է գյուղատնտեսական իրերի վաճառքով, այնուհետև Դորոտի Շումեյքերի հետ զբաղվել է վոդևիլով։

Կինոկարիերա 
Դերասանական կարիերան սկսել է 1914 թվականին՝ դիպվածային դեր խաղալով «Իր սեփական փողերը» կարճամետրաժ ֆիլմում։ Առաջին գլխավոր դերը խաղացել է «Պաշտպանված դստրեր»  (1921) ֆիլմում։ 1920-ական թվականնրին նկարահանվել է 48 ֆիլմերում։

1936 թվականին եղել է Հոլիվուդի ամենաբարձր վարձատրվող դերասանը։ Սակայն 1943 թվականին սկսել է նկարահանվել Բ-կարգի ֆիլմերում։ Իր ամբողջ կարիերայի ընթացքում՝ 1914-1950 թվականներին, նկարահանվել է հարյուրից ավելի ֆիլմերում, որոնց մեծամասնությունը չի պահպանվել։

Անձնական կյանք 
1911 թվականին ամուսնացել է Վիոլե Կոլդուելի հետ։ 1913 թվականին նրանք պաշտոնապես բաժանվել են։ 1918 թվականին ամուսնացել է դերասանուհի Վինիֆրեդ Բրայսոնի հետ, որի հետ ապրել է մինչև իր կյանքի վերջը։

Եղել է Ուիլյամ Պաուելի մոտիկ ընկերը, որի հետ նկարահանվել է երեք ֆիլմում։

Մինչև ֆիլմերում նկարահանվելը զբաղվել է տարբեր սարքերի ստեղծմամբ։ 1935 թվականին լուսարձակ է ստեղծել ատրճանակի համար, որի միջոցով հրաձիգը գիշերը պարզ կարող էր տեսնել թիրախին։ Ստեղծել է նաև հատուկ ռադիոկապի սարքեր։ Հենց 1940 թվականին էլ ֆինանսավորել է դրանց արտադրությունը։

Մահ 
Իր կյանքի վերջին տարիներին տառապել է հոդաբորբով։ 1951 թվականին լոբոտոմիա բուժագործություն է անցել, որը իր կարծիքով, պետք է թեթևացներ իր վիճակը։ Սակայն մահացել է դրանից կարճ ժամանակ անց՝ մայիսի 7-ին, թոքաբորբից : Թաղվել է Գլենդելում։

Հիշատակ 
Բաքսթերը իր սեփական աստղը ունի Հոլիվուդյան փառքի ծառուղում։ Նրա համարը 6284 է։ Աստղի տեղադրման արարողությունը տեղի է ունեցել 1960 թվականի փետրվարի 8-ին։

Պարգևներ 
 1930 թվականին «Լավագույն տղամարդկային դեր» անվանակարգում («Հին Արիզոնայում») արժանացել է Օսկարի։

Ֆիլմագրություն

Ծանոթագրություններ

Արտաքին հղումներ 
 Ուորներ Բաքսթեր — Ֆիլմագրություն

 
Թոքաբորբից մահացածներ
Ամերիկացի կինոդերասաններ
Օսկարակիրներ
Համր կինոյի դերասաններ